reede, 17. veebruar 2017
16. veebruail kogunesid koduloolased raamatukokku, et arutada jooksvaid küsimusi.
Mõtlemiseks kõigile: tuleviku projekt Eesti Vabariigi 100. sünnipäevaks. Võimalik on taotleda 1 500 €. Selleks on vaja kaasata teisi külasid. Kes tahavad Uulu külaga ühineda? Mida taotleda projektis? Ootame häid mõtteid.
Järgmine kokkusaamine on 23. märtsil kell 18.00.
kolmapäev, 15. veebruar 2017
teisipäev, 7. veebruar 2017
4-5-aastastel Jaanimardikatel on raamatunädal. Täna külasatasid raamatukogu tulevased kirjanikud ja kunstnikud, et joonistada pilte ja kirjutada sõnu OMA RAAMATusse. Lapsed valisid näidiseks ühe raamatu, istusid laudade taha ja hakkasid joonistama. Tulid päris vahvad pildid!
Tunni lõpul luges tädi Helje lastele TIIA TOOMETi raamatust "Kõige paramad asjad" ühe loo. Raamat "Kus on kodu?" võeti rühma kaasa.
24. januaril kogunesid raamatusõbrad jututuppa. Vestluse teemad olid OSKAR LUTS ja TIIA TOOMET. Oskar Lutsu tuntuimad teosed on Paunvere alevit kirjeldav nn. Tootsi lugude sari. Vestluse käigus selgus, et Paunveres on meist enamus käinud ja meie kandis on edukalt mängitud näidendit "Kapsapea". Põgusalt peatuti ka eesti kirjaniku ja Tartu mänguasjade muuseumi rajaja Tiia toometi loomingul, kes saab 9. veebruaril 70-aastaseks.